ญาณี ตราโมท

ญาณี ตราโมท ชื่อเล่น โย (เกิด 22 กรกฎาคม พ.ศ. 2490) เป็นนักแสดง พิธีกรชาวไทย

**ประวัติ**
ญาณี ตราโมท โย เกิดวันที่ 22 กรกฎาคม พ.ศ. 2490 เป็นบุตรของนายมนตรี ตราโมท ศิลปินแห่งชาติ สาขาดนตรีไทย จบมัธยมศึกษาจากโรงเรียนวัดบวรนิเวศ และปริญญาตรีจากคณะสถาปัตยกรรมศาสตร์ จุฬาลงกรณ์มหาวิทยาลัย หลังจบการศึกษา ญาณีได้เข้าทำงานที่ธนาคารไทยพาณิชย์ ในปี พ.ศ. 2514-2534 และมีผลงานการออกแบบของอาคารธนาคารไทยพาณิชย์หลายสาขา งานออกแบบตำหนัก 2 ชั้นและชั้นเดียว กลุ่มอาคารจากวังเพชรบูรณ์ ซอยอัคคนี นนทบุรี ของพระวรวงศ์เธอพระองค์เจ้าสุทธสิริโสภา และงานออกแบบวิจิตรศิลปตราสัญลักษณ์ต่าง ๆ เช่น ตราสัญลักษณ์ ทุนการกุศลสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ตราสัญลักษณ์ประจำพระองค์ พระวรวงศ์เธอ พระองค์เจ้าสุทธสิริโสภา เป็นต้น
ญาณีเป็นที่รู้จักคุ้นหน้าคุ้นตากันอย่างดีจากงานแสดงทั้งทางภาพยนตร์และโทรทัศน์ ได้เริ่มชีวิตงานแสดงตั้งแต่อายุ 5 ขวบ กับงานแสดงละครเด็กทางวิทยุร่วมกับคณะละครตรีศิลป์ของครอบครัว และเข้าสู่วงการภาพยนตร์โดยรับบทพระเอกในวัยเด็กเรื่องทาสเทวี และมีงานแสดงอีกหลายเรื่องจนถึงปัจจุบัน มีผลงานแสดงภาพยนตร์ระดับต่างประเทศจากภาพยนตร์เรื่อง Air America แสดงร่วมกับ เมล กิบสัน และเรื่อง We’re not alone ของประเทศญี่ปุ่น
ญาณีมีผลงานแสดงละครโทรทัศน์ประมาณ 200 เรื่อง และเคยเป็นพิธีกรรายการเกมส์โชว์อีกหลายรายการ เช่น ขบวนการแก้จน ร่วมกับอาจารย์ประยูร จรรยาวงศ์ รายการดาราจำเป็น ถึงคิวข้า ดาราจำเป็น ยิ้มหน่อยน่า ดาราจำเป็น และรายการอื่น ๆ อีกมากมาย นอกจากนี้ยังมีงานแสดงละครเวทีอีกหลายเรื่อง และได้รับเกียรติให้เข้าไปแสดงใน การแสดง แสง สี เสียง และสื่อผสมสัญจร เรื่องธสถิตย์ในดวงใจไทยทั่วหล้า เพื่อเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีมหามงคลเฉลิมพระชนมพรรษา 6 รอบ 5 ธันวาคม 2542
เมื่อครั้งเป็นนิสิตญาณีได้ร่วมงานแสดงรายการทีวีการกุศลในนามจุฬาฯ ในโอกาสต่าง ๆ นอกจากมีเลือดศิลปินแล้ว เขายังมีความสามารถทางด้านกีฬาเซปัคตะกร้อในระดับรางวัลชนะเลิศ เคยได้รับตำแหน่งชนะเลิศ เซปัคตะกร้อ 5 มหาวิทยาลัยและกีฬามหาวิทยาลัย ครั้งที่ 1 (เชียงใหม่) ติดกัน 4 ปี ได้รับทุนนักกีฬาฯ ของคณะ และได้รับเสื้อสามารถจากจุฬาฯ

**ผลงาน**

**ละครโทรทัศน์**

**ผลงานละครชุด**

**ละครเวที**
 ราตรีที่สิบสอง หรือเอาที่สบายใจ (Twelfth Night or What You Will)- ไกลกังวล Musical on the Beach

**ซิทคอม**

**ภาพยนตร์ === - พ.ศ. 2529 วนาลี รับบท พ.ต.ท.วิชาติ- พ.ศ. 2530 อีก 10 วัน โลกจะแตก รับบท หมอฉาย- พ.ศ. 2533 นางอาย รับบท ชัยพงษ์ ศักดิ์ประเสริฐ- พ.ศ. 2533 ความรักไม่มีชื่อ- พ.ศ. 2533 แอร์อเมริกา รับบท พ่อค้าอาวุธสงครามมือสอง- พ.ศ. 2535 วิ่งหน้าตั้งก็ยังรักเธอ- พ.ศ. 2535 ยุ่งดะมะด๊อง- พ.ศ. 2536 ลูกบ้าเที่ยวล่าสุด- พ.ศ. 2536 กองร้อย 501 ริมแดง รับบท กองร้อยทหาร (รับเชิญ)- พ.ศ. 2536 เร็วกว่าใจ ไกลเกินฝัน- พ.ศ. 2539 เด็กระเบิดยืดแล้วยึด- พ.ศ. 2539 วอนทั้งโลกโขกหัวเธอ- พ.ศ. 2539 เสียดาย 2 รับบท อนุวัตร- พ.ศ. 2544 สุริโยไท รับบท พระยาราชภักดี- พ.ศ. 2545 โรงแรมผี รับบท พ.ต.ท.ชิงชัย- พ.ศ. 2546 กุมภาพันธ์ รับบท พ่อเหมียว (รับเชิญ)- พ.ศ. 2546 The Legend of Suriyothai รับบท พระยาราชภักดี- พ.ศ. 2547 ปักษาวายุ รับบท ดร วิชัย- พ.ศ. 2549 เขาชนไก่ - พ.ศ. 2550 ตำนานสมเด็จพระนเรศวรมหาราช ภาค ๑ องค์ประกันหงสา รับบท ออกญาราชภักดี- พ.ศ. 2550 ตำนานสมเด็จพระนเรศวรมหาราช ภาค ๒ ประกาศอิสรภาพ รับบท ออกญาราชภักดี- พ.ศ. 2551 สะใภ้บรื๋อ...อ์อ์ รับบท คุณท่าน- พ.ศ. 2553 สวยซามูไร- พ.ศ. 2555 ATM เออรัก เออเร่อ รับบท หัวหน้าฝ่าย- พ.ศ. 2556 ATM 2 คู่เว่อ..เออเร่อ..เออรัก รับบท หัวหน้าฝ่าย

**คอนเสิร์ต**
 คอนเสิร์ต ครบเด็กสร้างบ้าน ตอน ANTI-AGING (26 พฤษภาคม 2562)- คอนเสิร์ต ครบเด็กสร้างบ้าน (13 - 14 สิงหาคม 2548)

**อ้างอิง**
 ประวัตินิสิตเก่าดีเด่น คณะสถาปัตย์จุฬาฯ
หมวดหมู่:พิธีกรชาวไทย
หมวดหมู่:นักแสดงชายชาวไทย
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากโรงเรียนวัดบวรนิเวศ
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงภาพยนตร์ชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:ผู้ชนะรางวัลนักแสดงประกอบชายยอดเยี่ยมพระสุรัสวดี
หมวดหมู่:นักแสดงละครเวทีชายชาวไทย